

Ελληνική Δημοκρατία

Δήμος Χίου

Δ/νση Καθαριότητας & Ανακύκλωσης ΑΝΑΡΤΗΤΕΑ ΣΤΟ ΔΙΑΔΙΚΤΥΟ

Δημοκρατίας 2, 82100 Χίος

Πληροφορίες: Μακριπλής Γ.

Τηλέφωνο: 2271350876

FAX : 2271350831

Αρ. Πρωτ.: 10531/08-04-2016

**ΠΕΡΙΛΗΨΗ ΔΙΑΚΗΡΥΞΗΣ**

Ο Δήμαρχος Χίου κ. Εμμανουήλ Βουρνούς διακηρύσσει ότι εκτίθεται σύμφωνα με τις διατάξεις του ΕΚΠΟΤΑ (ΥΑ 11389 ΦΕΚ Β 185/23-3-93) σε ηλεκτρονικό ανοικτό διεθνή διαγωνισμό με σφραγισμένες προσφορές και κριτήριο κατακύρωσης τη συμφερότερη προσφορά η «Προμήθεια μηχανολογικού εξοπλισμού της Υπηρεσίας Καθαριότητας και Ανακύκλωσης του Δ.Χίου» προϋπολογισμού 306.000€ συμπεριλαμβανομένου ΦΠΑ 23%.

Δικαίωμα συμμετοχής στο διαγωνισμό έχουν φυσικά ή νομικά πρόσωπα της ημεδαπής ή της αλλοδαπής, ή ενώσεις/Κοινοπραξίες, ή Συνεταιρισμοί αυτών, ή αναγνωρισμένοι προμηθευτές ή αναγνωρισμένοι αντιπρόσωποι του δημοπρατούμενου αντικειμένου, που λειτουργούν νόμιμα στην Ελλάδα ή σε άλλο κράτος μέλος της Ευρωπαϊκής Ένωσης (Ε.Ε.) ή του Ευρωπαϊκού Οικονομικού Χώρου (Ε.Ο.Χ.) ή σε τρίτες χώρες που θεμελιώνουν το σχετικό δικαίωμα στην διεθνή συμφωνία περί δημοσίων συμβάσεων ή σε άλλες χώρες που έχουν συνάψει ευρωπαϊκές συμφωνίες.

Ο διαγωνισμός θα διεξαχθεί αποκλειστικά με χρήση της ηλεκτρονικής πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) μέσω της διαδικτυακής πύλης [www.promitheus.gov.gr](http://www.promitheus.gov.gr) με καταληκτική ημερομηνία υποβολής προσφορών την 25η Μαΐου 2016 και ώρα 17:00.

Η εγγύηση συμμετοχής στο διαγωνισμό ορίζεται σε ποσοστό 2% επί της τμηματικής ή συνολικής προϋπολογισθείσας από το Δήμο δαπάνης του είδους για το οποίο υποβάλλεται προσφορά συμπεριλαμβανομένου του αντίστοιχου ΦΠΑ δηλ. στο ποσό των 1640€ για το δορυφορικό απορριμματοφόρο 6m3, 1840€ για το απορριμματοφόρο 6m3 τύπου περιστρεφόμενου τυμπάνου, 1900€ για το απορριμματοφόρο 8m3 τύπου περιστρεφόμενου τυμπάνου, 740€ για την υπερκατασκευή 8m3 τύπου περιστρεφόμενου τυμπάνου ή 6.120€ ευρώ για το σύνολο της προμήθειας, κατά το άρθρο 15 της σχετική διακήρυξης.

Τα απαιτούμενα δικαιολογητικά για την υποβολή της προσφοράς αναλυτικά αναφέρονται στο άρθρο 8 της σχετικής διακήρυξης. Πληροφορίες δίδονται από τον Δήμο Χίου, Δημοκρατίας 2, στα τηλ. 2271351702 και 2271350876, fax 2271351721 και 2271350831.

Ημερομηνία αποστολής της προκήρυξης στην Επίσημη Εφημερίδα της Ευρωπαϊκής Ένωσης: 08/04/2016.

Τα τεύχη δημοπράτησης έχουν αναρτηθεί στην ιστοσελίδα του Δήμου Χίου [www.chioscity.gr](http://www.chioscity.gr).

Χίος, 08/04/2016

Ο Δήμαρχος Χίου

Εμμανουήλ Βουρνούς